ועדת העבודה, הרווחה והבריאות, כנסת 15, פרוטוקול מספר 201, 2000-09-25 10:45

דוד טל: בוקר טוב.

דוד טל: אני מתכבד לפתוח את ישיבת ועדת העבודה, הרווחה והבריאות של הכנסת.

דוד טל: על סדר-היום: תקנות העובדים הסוציאליים (כללים בדבר צרכי רישום בפנקס העובדים הסוציאליים), התש"ס-2000.

דוד טל: מי מציג את הנושא.

מיכל ברגר: בשם צריך להופיע דרכי רישום ולא צרכי רישום.

מיכל ברגר: אנחנו טעינו במכתבנו לוועדה.

מיכל ברגר: אנחנו פונים לוועדה לפי סעיף 61(ב) לחוק העובדים הסוציאליים, שמציין, שהשר, בהסכמת שר האוצר ובאישור ועדת העבודה והרווחה של הכנסת, רשאי לקבוע אגרות בעד רישום או עיון בפנקס.

מיכל ברגר: למעשה, את אישורו של שר האוצר כבר קיבלנו, וכעת אנחנו פונים אל הוועדה בבקשה לאשר את נושא האגרות.

דוד טל: כמה שילמו עד היום בעד רישום בפנקס?

מיכל ברגר: עד היום לא שילמו.

דוד טל: למה צריך לשלם היום?

מיכל ברגר: עם תחילתו של החוק החדש, ועם כל נושא הסדרת ענייני העובדים הסוציאליים בחוק, גם הנושא הזה הוסדר.

דוד טל: על איזה חוק חדש את מדברת?

מיכל ברגר: חוק העובדים הסוציאליים.

מיכל ברגר: היום הוא כבר בן שלוש, אבל, כידוע, לוקח זמן לגבש דברי חקיקה.

דוד טל: שלוש שנים לקח לכם לגבש את החוק?

מיכל ברגר: עובדים על זה משהו כמו שלוש שנים, כיוון שזה לא רק נושא האגרות.

דוד טל: אתם רוצים בעד רישום בפנקס 176 שקלים ובעד עיון בפנקס 21 שקלים.

מיכל ברגר: הסכומים האלה יהיו צמודים לשיעור עליית מדד המחירים לצרכן.

דוד טל: מה יושבת-ראש איגוד העובדים הסוציאליים אומרת?

שרלי אברמי: קיבלנו הבוקר מכתב מאתי פרץ, היא גם פנתה לוועדה וביקשה לדחות את הדיון, מכיוון שהיא טענה שהאנשים הרלוונטיים מהמשרד לא הוזמנו.

שרלי אברמי: המשרד מחליט את מי הוא מזמן.

שרלי אברמי: אני מבינה שגם חיים פוזנר, לדבריה, הסכים אתה, וטען שאכן האנשים הרלוונטיים לא הוזמנו.

שרלי אברמי: אני לא יודעת מה העמדה שלכם.

שרלי אברמי: אני אקריא לפרוטוקול מה כתוב בפקס שקיבלנו הבוקר.

שרלי אברמי: הפקס מיועד ליושב-ראש הוועדה וכתוב בו: "היום, לפי סדר-יום הוועדה אשר בראשותך, אמור להתקיים דיון באשר לתקנות הנוגעות לרישום בפנקס העובדים הסוציאליים, על-פי חוק העובדים הסוציאליים.

שרלי אברמי: לצערי, קרתה תקלה באשר לתיאום ולזימון.

שרלי אברמי: ..

שרלי אברמי: חשוב לי לציין, כי בעינינו לא היה כל פגם ואין לנו כל טענה לגבי הזימון מטעם הוועדה.

שרלי אברמי: ..

שרלי אברמי: אני פונה אליך בבקשה, לאפשר לנו להיות שותפים..." ועכשיו יש לה כמה הערות, שאליהן הייתי רוצה שתתייחסו.

שרלי אברמי: "רצ"ב הסעיפים הרלוונטיים בחוק העובדים הסוציאליים...".

שרלי אברמי: היא מעתיקה סעיפים ולא ברור לי מה היא רוצה שנעשה אתם.

שרלי אברמי: כתוב כך: "חוק העובדים הסוציאליים - סעיף 10: רישום בפנקס העובדים הסוציאליים: (א) מי שמכשיר להיות עובד סוציאלי זכאי להירשם בפנקס העובדים הסוציאליים לפי חוק זה.

שרלי אברמי: (ב) השר יקבע כללים בדבר דרכי הרישום בפנקס, פרטי הרישום בו, הפרטים שעל המבקש להגיש, פרטי טופס הבקשה לרישום ואופן הגשתה.

שרלי אברמי: (ג) הפנקס יהיה פתוח לעיון הציבור.

שרלי אברמי: " לא ברור לי אם היא רוצה שאנחנו נתקן את החוק.

מיכל ברגר: זה ציטוט של החוק.

דוד טל: מדוע הם לא הוזמנו?

מיכל ברגר: אנחנו לא אחראים על הזמנתם, אבל כתוב פה, ברשימת המוזמנים, "איגוד העובדים הסוציאליים".

מיכל ברגר: יכול להיות שהם לא קיבלו את ההזמנה.

מיכל ברגר: אני מדגישה שלשר יש סמכות להתקין תקנות, לקבוע כללים בנוגע לרישום, ורק לעניין האגרות יש צורך באישור ועדת העבודה והרווחה ובאישור שר האוצר.

מיכל ברגר: אני רוצה להוסיף ולהדגיש, שאין פה מהפכה מבחינת החוק או הטלת מטלה שלא קיימת היום, יש פה בסך-הכול טפסים מסודרים וכללים ברורים מתי צריך להגיש מה.

שירלי אברמי: עד היום הם לא שילמו?

מיכל ברגר: לא.

שירלי אברמי: היתה התייעצות עם ארגון העובדים הסוציאליים לגבי התקנות?

אהובה קרקובר: לא היתה התייעצות מאחר שעל-פי החוק כתוב בדיוק היכן צריך להתייעץ עם מי.

אהובה קרקובר: למשל, כשהתקנו את תקנות האתיקה, על-פי החוק, נועצנו עם מועצת העובדים הסוציאליים.

אהובה קרקובר: כל דבר לגופו.

אהובה קרקובר: במקרה הזה נועצנו עם חשבות המשרד ועם גברת ציפי גל-ים, הממונה על הכנסות המדינה.

אהובה קרקובר: כל נושא לגופו.

אהובה קרקובר: הנושא הזה הוא טכני לחלוטין.

אהובה קרקובר: מעבר לזה שהחקיקה צורכת זמן, ותקנות האתיקה חשובות לנו פי כמה מהאגרה, חשבנו שיכולנו לאפשר, בשנה או השנתיים הראשונות, לכל האנשים שלא ידעו בעבר על קיום הרישום, להירשם, לתת להם את הפור להיכנס למערכת, ועכשיו יותר נכון להטיל את האגרה.

אהובה קרקובר: אם מישהו בעבר לא היה מספיק מודע לנושא, אולי ראוי בינתיים להמתין.

אהובה קרקובר: כרגע המערכת יציבה, כל האנשים מכירים את הנושא, וכפי שנהוג, אצל המהנדסים אצלנו במשרד, אצל הטכנאים אצלנו במשרד, יש אגרות, לכל אחד לפי התחשיב שלו.

אהובה קרקובר: חשבנו לנכון שגם פה יש מקום לכך שתהיה אגרה.

שירלי אברמי: אני מבינה שאיגוד העובדים הסוציאליים, שקיבלו הזמנה ולא הגיעו, זה לא עניינכם ואתם לא יודעים, אבל רשם העובדים הסוציאליים, בנצי כרם, הוא עובד המשרד.

שירלי אברמי: למה הוא לא הגיע?

אהובה קרקובר: זה נכון, מכיוון שבחוק כלולים כל תפקידי הרשם, מפורטים אחד לאחד, ומי שהחליט, החליט שזה החלק המינהלי של הפרוצדורה ולא החלק המקצועי.

תמיר שאנן: אנחנו מאשרים רק את גובה האגרה.

שירלי אברמי: זה ברור, אבל רשם העובדים הסוציאליים הוא זה שאחראי על כל העניין הזה, הוא עובד המשרד, הוא לא עובד איגוד העובדים הסוציאליים.

דוד טל: אני אדחה את ההחלטה של הוועדה בנושא הזה, עד שנקבל תגובה של איגוד העובדים הסוציאליים, כדי שנדע מה עמדתם.

דוד טל: בסך-הכול זה יכול להיות טיעון מאוד קצר, שאם לא יהיו שום קונפליקטים אפשר יהיה לאשר זאת אז.

אהובה קרקובר: אין לנו בעיה להמתין, רק שאדם לא יכול להיכנס לאיגוד העובדים הסוציאליים לפני שהוא רשום.

דוד טל: מה שנמנע ממנו עד היום יימנע עוד שבוע-שבועיים, חודש-חודשיים.

דוד טל: אנחנו נזמן אתכם שוב לנושא הזה.

דוד טל: תודה רבה.

דוד טל: הישיבה סגורה.